22. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 416/195 της 18/28 Φεβρ. 1978 (ΦΕΚ Β΄ 169) Περί υπαγωγής εις την ασφάλισιν του Κλάδου παροχών Ασθενείας και Μητρότητος του ΙΚΑ των συνταξιούχων του Επικουρικού Ταμείου Εξόδου Γερόντων και Ανικάνων Εργατών Μετάλλου, των μη υπαγομένων εις την ασφάλισιν ετέρου φορέως ασφαλίσεως ασθενείας. Έχοντες υπ’ όψει: 1.Τας διατάξεις του άρθρ. 2 παρ. 2 του Ν.Δ. 4104/1960. (Μετά τη σελ. 2008,12(β) Σελ. 2008,13 Τεύχος Ε123-Σελ. 135 Ταμείο Προνοίας Εργατοϋπαλλήλων Μετάλλου(ΤΑΠΕΜ) 39.Ο.ι.17-22 2.Την υπ’ αριθ. Δ3/2087/6.12.77 (ΦΕΚ 1278/ 6.12.77 τ. Β΄) Κοινήν απόφασιν Πρωθυπουργού και Υπουργού Κοινωνικών Υπηρεσιών. 3.Την υπ’ αριθ. 91/19.1.78 απόφασιν του Δ.Σ  του ΙΚΑ ληφθείσαν κατά την υπ’ αριθ. 2/19.1.78  συνεδρίασιν   αυτού   και  υποβληθείσαν   ημίν   δια της υπ’ αριθ. 291695/ΦΥαα/20.1.78 αναφοράς του. 4.Απόφασιν του Δ.Σ. του Επικουρικού Ταμείου Εξόδου Γερόντων και Ανικάνων Εργατών Μετάλλου ληφθείσαν κατά την από 21.4.77 συνεδρίασιν αυτού και υποβληθείσαν ημίν δια της υπ’ αριθ. 8798/7.5.77 αναφοράς του Ταμείου αποφασίζομεν: 1.Την υπαγωγήν εις την ασφάλισιν του Κλάδου Ασθενείας και Μητρότητος του Ιδρύματος Κοινωνικών Ασφαλίσεων των συνταξιούχων του Επικουρικού Ταμείου Εξόδου Γερόντων και Ανικάνων Εργατών Μετάλλου, των μη καλυπτομένων αντιστοίχως υπό ετέρου φορέως δια τον εν λόγω Κλάδον. 2.Η υπέρ του ΙΚΑ εισφορά δια την υπαγωγήν εις την ασφάλισιν αυτού των ανωτέρω συνταξιούχων, ορίζεται εις ποσοστόν 10% επί του συνολικού ποσού της υπό του Επικουρικού Ταμείου Εξόδου Γερόντων και Ανικάνων Εργατών Μετάλλου καταβαλλομένης συντάξεως, εξ ου 6% εις βάρος του Ταμείου και 4% εις βάρος των συνταξιούχων. 3.Το επικουρικόν Ταμείον Εξόδου Γερόντων και Ανικάνων Εργατών Μετάλλου υποχρεούται να παρακρατή κατά μήνα την εισφοράν των εν λόγω συνταξιούχων και να την αποδίδη μαζί με την βαρύνουσαν τούτο εισφοράν εις το ΙΚΑ εντός των υπό των κειμένων διατάξεων, οριζομένων προθεσμιών. 4.Η ισχύς της παρούσης άρχεται από της πρώτης του επομένου της δημοσιεύσεώς της μηνός. 